यशराज ने बीसीसीआई के खिलाफ प्राथमिकी दर्ज कराई  
यशराज फिल्म्स ने विश्व कप के दौरान बिना इजाजत अपने गाने चलाए जाने को लेकर आईसीसी, बीसीसीआई और एमसीए के खिलाफ प्राथमिकी दर्ज कराई है।
फिल्म निर्माता यश चोपड़ा की कंपनी यशराज फिल्म्स ने विश्व कप मैचों के दौरान बिना इजाजत अपने गाने चलाए जाने को लेकर आईसीसी, बीसीसीआई और एमसीए के पदाधिकारियों के खिलाफ प्राथमिकी दर्ज कराई है। यह प्राथमिकी मरीन ड्राइव थाने में दर्ज कराई गई है। यशराज के तहत आने वाली नोवेक्स कम्यूनिकेशंस के प्रबंधक उपेंद्र जलगांवकर ने प्राथमिकी दर्ज कराई। इसी साल अप्रैल में यशराज ने आईसीसी, बीसीसी और एमसीए को कानूनी नोटिस जारी किया था।